คปภ.ไม่ห้ามประกัน ใช้คำไม่ตรวจสุขภาพ
คปภ.ยันไม่ห้ามประกันโฆษณา &#8220;ไม่ตรวจสุขภาพ&#8221; สินค้าผู้สูงวัย เพราะเป็นความจริง
26 ส.ค. 2558

คปภ.ยันไม่ห้ามประกันโฆษณา “ไม่ตรวจสุขภาพ” สินค้าผู้สูงวัย เพราะเป็นความจริง
น.ส.กาญจนา แสมขาว ผู้อำนวยการฝ่ายอาวุโส ฝ่ายกำกับผลิตภัณฑ์ประกันชีวิต สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.ไม่ทบทวนการให้บริษัทประกันชีวิตใช้คำว่า “ไม่ตรวจสุขภาพและไม่มีคำถามสุขภาพในใบคำขอ” สำหรับกรมธรรม์ผู้สูงอายุ เพราะเป็นความจริง 
สำหรับการที่ให้ใช้ข้อความดังกล่าว เพราะกรมธรรม์สำหรับผู้สูงอายุโดยเฉพาะ ไม่ได้ให้ความคุ้มครองค่ารักษาพยาบาล แต่จะคุ้มครองกรณีเสียชีวิตเพียงอย่างเดียวเท่านั้น จึงไม่ต้องตรวจสุขภาพและในกรมธรรม์ระบุชัดเจนว่า หากเสียชีวิตจากการเจ็บป่วยภายใน 2 ปี ทางบริษัทประกันชีวิตจะคืนเบี้ยที่ลูกค้าจ่ายมาพร้อมบวกส่วนเพิ่มให้ ซึ่งอยู่ระหว่าง 2-5% ของเบี้ยประกันที่จ่ายมา 
ทั้งนี้ ขอเตือนประชาชนว่า ก่อนซื้อประกันควรจะตรวจสอบความคุ้มครองให้ชัดเจน ส่วนกรมธรรม์ประกันชีวิตทั่วไป หากมีการปกปิดข้อเท็จจริงด้านสุขภาพและบริษัทตรวจพบในภายหลังสามารถบอกล้างสัญญาได้